புஷ்பா 2: தி ரூல்

புஷ்பா 2: தி ரூல் என்பது 2024 ஆம் ஆண்டு வெளியான இந்தியத் தெலுங்கு மொழி அதிரடித் திரைப்படம்  ஆகும். இத்திரைப்படத்தினை சுகுமார் இயக்க, மைத்ரி மூவி மேக்கர்ஸ், சுகுமார் ரைட்டிங்ஸ் நிறுவனங்கள் இணைந்து தயாரித்தன. அல்லு அர்ஜுன் முதன்மைப் பாத்திரத்தில் நடித்துள்ளார். அவருடன் ராஷ்மிகா மந்தனா, பகத் பாசில், ஜெகபதி பாபு, தனஞ்சயா, ராவ் ரமேஷ், சுனில், அனசுயா பரத்வாஜ் ஆகியோர் நடித்துள்ளனர். இது 2021 ஆம் ஆண்டு வெளியான புஷ்பா: தி ரைஸ் திரைப்படத்தின் தொடர்ச்சியாகும்.

தயாரிப்பு
இத்திரைப்படத்திற்கு தேவி ஸ்ரீ பிரசாத் இசையமைத்துள்ளார். மிரோஸ்லாவ் குபா புரோஜெக் ஒளிப்பதிவையும் நவீன் நூலி படத்தொகுப்பையும் பொறுப்பேற்றுச் செய்துள்ளனர்.  400–500 கோடி முதலீட்டில் எடுக்கப்பட்டுள்ள புஷ்பா - 2  அதிக பொருட்செலவில் எடுக்கப்பட்ட திரைப்படங்களுள் ஒன்றாகும்.

வரவேற்பு
புஷ்பா 2, 2024 திசம்பர் 5 அன்று வெளியாகி,  முதல் மூன்று நாட்களில்  575 கோடிக்கு  மேல் வருவாயை ஈட்டியுள்ளது. இது பல திரைத்துறைச் சாதனைகளைத் தகர்த்துள்ளதாகக் கூறப்படுகிறது.

 மேற்கோள்கள் 

 வெளி இணைப்புகள் 


பகுப்பு:2024 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
பகுப்பு:சாம் சி. எஸ். இசையமைத்த திரைப்படங்கள்